หญ้าใต้ใบ

หญ้าใต้ใบ () เป็นพืชล้มลุกในสกุลมะขามป้อม สูงได้ถึง 60 เซนติเมตร ลำต้นและกิ่งเกลี้ยง มีลักษณะแบนและมีปีกเล็กน้อย หูใบรูปไข่แกมรูปใบหอกหรือสามเหลี่ยม ใบเป็นใบเดี่ยว รูปขอบขนานหรือรูปไข่แกมขอบขนาน ก้านใบยาว 0.3-0.9 มิลลิเมตร โคนใบเบี้ยว ขอบใบมีขนเล็กน้อย ปลายใบมนหรือเป็นติ่งหนามสั้น ใบจะหุบในเวลากลางคืนและกางออกในเวลากลางวัน ดอกแยกเพศ โดยดอกเพศผู้เป็นช่อกระจุกกลม 5-7 ดอกย่อย กลีบเลี้ยง 6 กลีบ รูปรีหรือรูปขอบขนานแกมรูปไข่ เกสรเพศผู้ 3 อัน ดอกเพศเมียออกเป็นดอกเดี่ยว มีขนาดใหญ่กว่าดอกตัวผู้เล็กน้อย ผลเป็นแบบแห้งแตก สีเขียว-แดง รูปร่างค่อนข้างกลม เส้นผ่านศูนย์กลาง 2-4 มิลลิเมตร ผิวมีปุ่ม ออกใต้ก้านใบ เมล็ดมีลักษณะสามมุม

หญ้าใต้ใบกระจายพันธุ์ในจีน อินเดีย เอเชียตะวันออกเฉียงใต้จนถึงตอนเหนือของมหาสมุทรแปซิฟิก บางแห่งจัดเป็นวัชพืชและพืชรุกราน หญ้าใต้ใบทั้งต้นต้มกับสมุนไพรอื่นมีสรรพคุณแก้มะเร็งมดลูก แก้ไข้ ขับปัสสาวะพรรณไม้เมืองไทย พืชสมุนไพร 1, วิทยา ปองอมรกุล และสันติ วัฒฐานะ, หน้า 93, พ.ศ. 2553, องค์การสวนพฤกษศาสตร์ เชียงใหม่

ชนิดย่อย
ปัจจุบันมีชนิดย่อยเท่าที่รู้จัก 3 ชนิด:

 Phyllanthus urinaria urinaria
 Phyllanthus urinaria nudicarpus (L.) Rossignol & Haicour
 Phyllanthus urinaria hookeri (Müll.Arg.) Hook.f.

ถึงแม้ว่าอนุกรมวิธานนี้จะยังไม่ค่อยเป็นที่ยอมรับก็ตาม

 ดูเพิ่ม 
 ลูกใต้ใบ

 อ้างอิง 

 แหล่งข้อมูลอื่น 



หมวดหมู่:สกุลมะขามป้อม
หมวดหมู่:ไม้ล้มลุก
หมวดหมู่:สมุนไพร
หมวดหมู่:วัชพืช